
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 18P/30/2025 3825203767 16. 10. 2025 JUDr. Zuzana Kotríková ECLI:SK:OSPD:2025:3825203767.2
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Zuzanou Kotríkovou v právnej veci manžela a navrhovateľa: A. B., narodený XX.XX.XXXX, trvale bytom B. C. XX/XX, D., občan SR, právne zastúpený: JUDr. Jozef Námešný, advokát, so sídlom Nábr. Sv. Cyrila 47, Prievidza a manželky, ktorá návrh nepodala: E. B., F. G., narodená XX.XX.XXXX, trvale bytom B. C. XX/XX, D., občan SR, o rozvod manželstva a úpravu výkonu rodičovských práv a povinností na čas po rozvode k maloletému dieťaťu: H. B., narodený XX.XX.XXXX, bytom ako matka, v konaní zastúpený kolíznym opatrovníkom Úradom práce, sociálnych vecí a rodiny Prievidza, takto rozhodol: I. Súd manželstvo A. B., narodeného XX.XX.XXXX a E. B., F. G., narodenej XX.XX.XXXX, uzavreté dňa XX.XX.XXXX v D., zapísané v knihe manželstiev Matričného úradu D. vo zväzku 28, ročník XXXX, na strane 185, pod poradovým číslom 72 r o z v á d z a. II. Súd s c h v a ľ u j e dohodu A. B., narodeného XX.XX.XXXX a E. B., F. G., narodenej XX.XX.XXXX ako rodičov maloletého H. B., narodeného XX.XX.XXXX o úprave výkonu práv a povinností rodičov k maloletému dieťaťu na čas po rozvode v nasledovnom znení: Maloletý H. B., narodený XX.XX.XXXX sa zveruje do osobnej starostlivosti matky. Zastupovať v bežných veciach a spravovať majetok maloletého H. budú obaja rodičia, každý samostatne. Otec maloletého dieťaťa sa zaväzuje platiť na výživu maloletého H. sumu 380,- Eur mesačne vždy vopred, najneskôr do posledného dňa predchádzajúceho mesiaca k rukám matky maloletého dieťaťa, počnúc právoplatnosťou rozsudku. Styk otca s maloletým dieťaťom sa neupravuje. III. Účastníci n e m a j ú právo na náhradu trov konania. odôvodnenie: (1) Podľa § 2 zák.č. 161/2015 Z.z. Civilného mimosporového poriadku na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. (2) Podľa § 221 písm. a) zák.č. 160/2015 Z.z. Civilného sporového poriadku písomné vyhotovenie rozsudku neobsahuje odôvodnenie, pretože rozsudok bol vyhlásený za prítomnosti všetkých účastníkov konania, ktorí sa voči nemu vzdali odvolania.
Poučenie: Proti tomuto rozhodnutiu vo výroku II. nie je prípustné odvolanie ( § 122 Civilného mimosporového poriadku) a proti výrokom I. a III. nie je prípustné odvolanie, pretože účastníci sa odvolania po vyhlásení rozsudku vzdali, čo potvrdili svojimi podpismi v súdnej zápisnici o pojednávaní dňa 16.10.2025. Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko /§ 27 ods. 1 Zákona o rodine /.

